CELEX: 32010D0586
Language: bg
Date: 2010-09-30 00:00:00
Title: 2010/586/ЕС: Решение на Комисията от 30 септември 2010 година относно безмитния внос на стоки, предназначени за безвъзмездно разпределяне или предоставяне на пострадалите от наводненията през май 2010 г. в Полша (нотифицирано под номер C(2010) 6624)

1.10.2010   
            
            
               BG
            
            
               Официален вестник на Европейския съюз
            
            
               L 259/19
            
         РЕШЕНИЕ НА КОМИСИЯТА
   от 30 септември 2010 година
   относно безмитния внос на стоки, предназначени за безвъзмездно разпределяне или предоставяне на пострадалите от наводненията през май 2010 г. в Полша
   (нотифицирано под номер C(2010) 6624)
   (само текстът на полски език е автентичен)
   (2010/586/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1186/2009 на Съвета от 16 ноември 2009 г. за установяване на система на Общността за митнически освобождавания (1), и по-специално член 76 от него,
   като взе предвид отправеното на 2 юни 2010 г. искане от правителството на Република Полша за безмитен внос на стоки, предназначени за безвъзмездно предоставяне на пострадалите от наводненията през май 2010 г. в Полша,
   като има предвид, че:
   
               (1)
            
            
               Наводнението се смята за бедствие по смисъла на глава ХVII В от Регламент (ЕО) № 1186/2009, поради което съществува основание да бъде разрешен безмитният внос на стоки, отговарящи на условията по членове 74—80 от горепосочения Регламент (ЕО) № 1186/2009.
            
         
               (2)
            
            
               За да бъде Комисията надлежно информирана за използването на безмитно допуснатите стоки, правителството на Република Полша трябва да съобщава мерките, предприемани с цел да се избегне използването на тези безмитно внесени стоки по предназначение, различно от постановеното.
            
         
               (3)
            
            
               Комисията следва да бъде информирана също за количествата и вида на внасяните стоки.
            
         
               (4)
            
            
               Бяха проведени консултации с останалите държави-членки в съответствие с член 76 от Регламент (ЕО) № 1186/2009,
            
         ПРИЕ НАСТОЯЩОТО РЕШЕНИЕ:
   Член 1
   1.   Стоките, внасяни за пускане в свободно обращение от държавни органи или организации, одобрени от компетентните полски органи, с цел да бъдат разпределяни безвъзмездно от тях сред пострадалите от наводненията през май 2010 г. в Полша, или които са им безвъзмездно предоставени за ползване, оставайки собственост на въпросните организации, се освобождават от вносни мита по смисъла на член 2, параграф 1, буква а) от Регламент (ЕО) № 1186/2009.
   2.   Стоките, внасяни за пускане в свободно обращение от спасителни групи с оглед покриване на техните нужди по време на операциите, също се освобождават от мита.
   Член 2
   Не по-късно от 31 декември 2010 г. правителството на Република Полша предоставя на Комисията списъка с одобрените организации, посочени в член 1, параграф 1.
   Член 3
   Не по-късно от 31 декември 2010 г. правителството на Република Полша предоставя на Комисията цялата информация относно вида и количеството на различните стоки, освободени от мита съгласно член 1, като разпределя стоките в отделни категории.
   Член 4
   Не по-късно от 31 декември 2010 г. правителството на Република Полша съобщава на Комисията мерките, които предприема, за да осигури спазването на членове 78, 79 и 80 от Регламент (ЕО) № 1186/2009.
   Член 5
   Член 1 от настоящото решение се прилага за стоки, внесени на 1 май 2010 г. или след тази дата, но не по-късно от 30 ноември 2010 г.
   Член 6
   Адресат на настоящото решение е Република Полша.
   
      Съставено в Брюксел на 30 септември 2010 година.
      
         
            За Комисията
         
         Algirdas ŠEMETA
         
            Член на Комисията
         
      
   
   
      (1)  ОВ L 324, 10.12.2009 г., стр. 23.